આ કાર્યક્રમમા બોટાદ નરપાલિકા પ્રમુખ મહાસુખભાઈ દલવાડીએ જણાવ્યુ હતુ કે આજના સમયમાં પ્રત્યેક વ્યક્તિ ડીઝાસ્ટર રીસ્કને જાણી તેને અનુરૂપ કોઈપણ પ્રકારની આપત્તિના પડકારને પહોંચવા માટે સક્ષમ બને તે જરૂરી છે.આ માટે લોકો જાગૃત બને તે જરૂરી છે. લોક જાગૃતિ હશે તો આગના બનાવો સમયે જાન – માલને નુકશાન થતુ અટકાવી સકશે.તેમણે ઉમેર્યું હતુ કે,ભૂતકાળમાં બનેલીદેશના વિવિધ વિસ્તારોમાં બનેલી આગનીદુર્ઘટનાઓને ધ્યાને લઈ લોકોમાં આગની દુર્ઘટના સમયે સાવચેતી લેવા માટેની સમજ કેળવાય અને તેઓ ફાયરના સાધનો અને તેના ઉપયોગ બાબતે જાગૃત બને તેવા શુભ આશયથી આ કાર્યક્રમ યોજવામાં આવ્યો હતો. આ આગ સલામતિ કાર્યક્રમ દરમિયાન ફાયર જવાનો દ્વારા સ્કૂલના વિદ્યાથીઓને વાર્તાપોથી અર્પણ કરવામાં આવી હતી. આ કાર્યક્રમમા બોટાદ ફાયર સુપર વાઈઝર રાજુભાઈ ધાંધલ દ્વારા સંપૂર્ણ કાર્યક્રમને સફળ બનાવવા ભારે જહેમત ઉઠાવી હતી.